Heilsuleikskólinn Krókur var opnaður 5. febrúar 2001 og er sjálfstætt starfandi skóli rekinn af Skólum ehf , með þjónustusamningi við Grindavíkurbæ . Í skólanum gilda í meginþáttum sömureglur og í öðrum leikskólum Grindavíkurbæjar s.s. reglur um inntöku og gjaldskrá . Í skólanum eru 5 leikstofur , alrými þar sem eru matsalur , hreyfisalur og leiksvæði , tveir fataklefar , starfsmannaaðstaða , eldhús og geymslur . Boðið er upp á 4 - 8 tíma og að kaupa svokallaða opnun og lokun sem er 15 mínútur fyrir og yfir umsamdan vistunartíma . Skólastarfið byggist í meginatriðum á hugmyndafræði kennismiða sem leggja áherslu á mismunandi getu og áhugasvið barnanna , umhyggju , jákvæð samskipti og vellíðan . Lögð er áhersla á að byggja upp hæfni starfsfólks og nemenda til að velja heilsusamlegt líferni , jákvæð og uppbyggjandi samskipti , ábyrga náttúruvernd , jafnrétti og lýðræði . Framtíðarsýn okkar er að byggja upp lærdómssamfélag þar sem öllum líður vel og gleði ríkir . Þannig verða bæði börn og starfsfólk betur í stakk búin til að takast á við verkefni líðandi stundar og nýta þá reynslu á uppbyggilegan hátt í nútíð og framtíð .